Potgooi – Nuus & Weer 17 April 2019 – NETRADIOSA
Potgooi – Nuus & Weer 17 April 2019
17/04/2019 Corrie Slabbert Nuus, Potgooi/Podcast 0
Die land se besighede is bevrees dat aanvalle deur bendes en gewapende rowers die Paasnaweek gaan toeneem. Verlede jaar het daar 'n toename van 16% plaasgevind tydens die Paasfees periode. Aanvalle vind veral in die tyd plaas weens die hoë omset van sake en die gepaardgaande kontant in omloop is. Vrees is ook uitgespreek dat die besige paaie weer 'n slagting kan veroorsaak onder motoriste en onverantwoordelike voetgangers. Drank misbruik, roekelose bestuurders, onpadwaardige en oorlaaide voertuie is gewoonlik die hoofredes vir padongelukke, terwyl bestuurders sonder 'n wettige bestuurslisensie ook in die verlede verantwoordelik was vir talle ongelukke.
Die voorgestelde windplaas in die Groot Winterhoek omgewing is tydelik gestop nadat die Minister van Omgewingsake, Lindiwe Zulu, teen die oprigting gekant was.
Die Watson-familie bestaande uit vyf lede is die direkteure van Inyanda Energy Projects wat die plaas op Ronnie Watson se plaas wil oprig. Die SA Wildernis Stigting, Birdlife SA, die Oos-Kaap omgewing spesialis, dr. Paul Martin, prof. Gavin McLachlan en dr. Werner Illenberger, ook 'n omgewing spesialis, is die groepe wat die appel teen die oprigting van die plaas gebring het. Die oprigting van die windplaas sou waarskynlik groot voordeel inhou vir die Watsons, en die mening is uitgespreek dat dit nog 'n poging is om miljoene Rand te "verdien" op 'n projek wat hoegenaamd nie in die gebied moet wees nie.
MultiChoice Group Executive for Corporate Affairs op 25 Maart 2019 ontvang. As gevolg van Steve Hofmeyr se deelname aan die video, versoek Mulitchoice dat die benoeming van "DIE LAND" onttrek word. Verder verklaar hul dat indien dit nie plaasvind nie, hul geen opsie het as om hul borgskap van die Ghoema Musiektoekennngs 2019 te onttrek nie…."
Gedurende die afgelope vier maande het masels wêreldwyd toegeneem, en in vergelyking met verlede jaar die ooreenstemmende tyd, het masels met 320% toegeneem. In talle lande het mense nie voorsiening gemaak vir die nodige behandeling ten einde voorkomend op te tree met immunisering nie, wat die toename soveel groter en gevaarliker maak. Hoogs doeltreffende entstof verseker dat die huisgesin gevrywaar is van die aansteeklike siekte wat meestal deur aanraking of kieme in die lug, van een persoon na 'n ander oorgedra word. Die virus, wat uiters aansteeklik is, vestig gewoonlik in die neus, keel en mond, en veroorsaak 'n erge uitslag op die liggaam.
Die gewilde popster, Kurt Darren, is genooi om voor die opening van die rugbywedstryd tussen Tukkies en die Maties, die ANC se lied, Nkosi Sikelel'iAfrika te sing. Die sanger het glo 'n gemors gemaak van die volksvreemd lied wat hy moes sing, en selfs blankes het agtergekom dat hy die woorde verkeerd inspan. Die uitnodiging om Maandagaand met die Varsity beker se finaal op te tree in Stellenbosch by die Danie Craven Stadion, is deur Darren aanvaar, maar die grootste aantal toehoorders wat waarskynlik nie-blankes is, was nie gelukkig met die uitkoms van die aanbieding nie. Iemand het op die sosiale media gesê daar was selfs blankes wat gehoor het dat Darren kleitrap met die lied. Kurt het glo gestruikel met die "O fedise dintwa le matshwenyeho", wat hy geheel en al uitgelaat het, en vervang het met Zoeloe woorde.
Die voormalige hoof van die Valke in Kwazulu-Natal, Johan Booysen, sal vandag by die Zondo-kommissie na staatskaping in Johannesburg getuig. Booysen is die tweede getuie wat oor korrupsie en wanadministrasie in die wetstoepassingsagentskappe gaan getuig, ná die getuienis van die voormalige hoof van die Onafhanklike Polisie-ondersoekdirektoraat, Robert McBride, die afgelope vier dae. Booysen en sy eenheid vir Georganiseerde Misdaad in Durban, is in 2012 in hegtenis geneem vir die beweerde moord op 45 mense, maar dit het later aan die lig gekom dat die klagtes op vals inligting geskoei was. Booysen het gesê hy vermoed hy is in hegtenis geneem omdat hy 'n verdagte transaksie vir die 2010 Wêreldbekersokkertoernooi ondersoek het waarby oudpresident Jacob Zuma se seun, Edward, glo betrokke was.
Die Distrik Ses Werkkomitee sal na verwagting vandag in die Hooggeregshof in Kaapstad 'n hernieude poging namens inwoners aanwend om die minister se onvoltooide grondeiseplan te bekom. Die minister van Landelike Ontwikkeling en Grondhervorming, Maite Nkoana-Mashabane, moes die plan in Februarie by die hof ingedien het. Die voorsitter van die Werkkomitee, Shahied Ajam, sê die regering het onderneem dat elkeen van die duisend-216 bewese eisers wat hul eise vóór die spertyd van Desember 1998 ingedien het, 'n huis in Distrik Ses sal kry, maar na 20 jaar is daar nog geen plan of program nie.